Und da bini wieder. Heieiei, ich bin imfall am Meer gsi. Aso, das isch denn en riiiiiise See, du! No vill grösser als de Griifesee. Und die Wällä, die sind denn ganz gspässig gsi und händ mer nöd so passt. Usserdem isch s Wasser salzig gsi. E schöni Verschwändig, so vill Salz i sonen grosse See z gheie... Naja, ich han amel immer s Mami oder de Papi gschickt, zum go Wasser hole für zum sändälä. Aso, de Sändelihufe  isch imfall de Hammer gsi!!! Han gad gar nöd gwüsst, wo afange mit sändälä - das seg sändälä für Fortgschrittni, hät d Yvonne mir gseit...